JAVNI POZIV
za dodjelu nepovratnih subvencija privatnim iznajmljivačima
na području Općine Kaštelir-Labinci-Castelliere-S. Domenica za 2026. godinu

I. PREDMET JAVNOG POZIVA
Općina Kaštelir-Labinci-Castelliere-S. Domenica objavljuje Javni poziv za dodjelu nepovratnih subvencija privatnim iznajmljivačima s područja Općine Kaštelir-Labinci-Castelliere-S. Domenica, sukladno Programu poticanja razvoja privatnih iznajmljivača na području Općine Kaštelir-Labinci-Castelliere-S. Domenica za 2026. godinu (KLASA: 334-01/26-01/02, URBROJ: 2163-21-02-26-1 od 12. listopada 2026.; u daljnjem tekstu: Program).
Cilj ovog poziva je povećanje kvalitete smještajnih kapaciteta, unaprjeđenje standarda usluge i jačanje konkurentnosti privatnog smještaja.
 II. PRIHVATLJIVI KORISNICI
Pravo na podnošenje zahtjeva imaju fizičke osobe koje ispunjavaju sljedeće uvjete:
· imaju važeće Rješenje o odobrenju za pružanje ugostiteljskih usluga u domaćinstvu,
· objekt se nalazi na području Općine Kaštelir-Labinci-Castelliere-S. Domenica,
· imaju prebivalište na području Općine Kaštelir-Labinci-Castelliere-S. Domenica,
· objekt je kategoriziran s tri (3) ili manje zvjezdica,
· nemaju dugovanja prema Općini Kaštelir-Labinci-Castelliere-S. Domenica i Turističkoj zajednici Općine Kaštelir-Labinci,
· ostvaruju prosječan godišnji prihod po ležaju do 2.500,00 EUR prema podacima iz obrasca TZ2 za 2025. godinu (ukupni prihod podijeljen s brojem glavnih i pomoćnih ležajeva).
Neprihvatljivi korisnici su: pravne osobe, obrti, trgovačka društva i obiteljska poljoprivredna gospodarstva (OPG).
 III. IZNOS I UVJETI DODJELE SUBVENCIJE
· Minimalni iznos subvencije koju pojedini prijavitelj može ostvariti za jedan objekt iznosi 50,00 EUR,
· Maksimalni iznos subvencije po korisniku iznosi 1.000,00 EUR. U slučaju da zahtjev podnosi žena koja ima 100% vlasništva nad objektom ili osoba mlađa od 30 godina, iznos odobrene subvencije uvećava se za 20%, do najviše 1.200,00 EUR po korisniku.
Maksimalni iznos subvencije iznosi 50,00 EUR po ležaju. Subvencija se dodjeljuje do iskorištenja raspoloživih sredstava planiranih u Proračunu Općine Kaštelir-Labinci-Castelliere-S. Domenica za 2026. godinu na poziciji R219 Sufinanciranje iznajmljivača (povrat uplaćenog paušala).

IV. POTREBNA DOKUMENTACIJA
Uz popunjen obrazac zahtjeva, prijavitelji su dužni dostaviti:
1. Presliku osobne iskaznice,
1. Potvrdu Porezne uprave da prijavitelj nema dugovanja s osnove paušalnog poreza na dohodak (ne stariju od 30 dana),
1. Presliku predanog obrasca TZ2 za 2025. godinu (razdoblje 1.1.2025. – 31.12.2025.),
1. Potvrdu TZ Općine Kaštelir-Labinci o podmirenoj turističkoj članarini i turističkoj pristojbi,
1. Potvrdu Općine Kaštelir-Labinci-Castelliere-S. Domenica o podmirenim obvezama (izdaje se na zahtjev; obrazac zahtjeva za izdavanje potvrde dostupan je na mrežnim stranicama i u pisarnici Općine),
1. Presliku računa s vidljivim IBAN-om (račun mora glasiti na podnositelja zahtjeva),
1. Izjavu o davanju suglasnosti za obradu osobnih podataka (GDPR).
Nepotpuni i nepravovremeni zahtjevi neće se razmatrati. Općina može od podnositelja zahtjeva zatražiti dodatnu dokumentaciju radi dokazivanja ispunjavanja uvjeta iz Programa.
 V. POSTUPAK DODJELE
Zahtjevi se rješavaju prema redoslijedu zaprimanja potpunog zahtjeva u Općini (datum i vrijeme zaprimanja) do iskorištenja sredstava.
Za provedbu postupka dodjele subvencija zaduženo je Povjerenstvo za dodjelu subvencija razvoja privatnih iznajmljivača na području Općine Kaštelir-Labinci-Castelliere-S. Domenica, koje utvrđuje prijedlog odluke o dodjeli nepovratnih subvencija.
Odluku o dodjeli nepovratnih subvencija donosi općinski načelnik Općine Kaštelir-Labinci-Castelliere-S. Domenica.
 VI. NAČIN I ROK PODNOŠENJA ZAHTJEVA
Zahtjevi se podnose na propisanom obrascu dostupnom na mrežnim stranicama Općine Kaštelir-Labinci-Castelliere-S. Domenica: www.kastelir-labinci.hr
Rok za podnošenje zahtjeva: od dana objave Javnog poziva do 31. listopada 2026. godine.
Zahtjevi se dostavljaju:
· osobno u pisarnicu Općine Kaštelir-Labinci-Castelliere-S. Domenica, radnim danom od 8:00 do 14:00 sati,
· preporučenom poštom na adresu:
Općina Kaštelir-Labinci-Castelliere-S. Domenica, Kaštelir 113, 52464 Kaštelir,
· ili putem e-maila: pisarna@kastelir-labinci.hr.
Pravodobnim se smatraju zahtjevi zaprimljeni u Općini, odnosno poslani e-mailom ili predani pošti preporučenom pošiljkom najkasnije 31. listopada 2026. godine. Budući da 31. listopada 2026. pada u subotu, osobna predaja u pisarnicu moguća je najkasnije u petak, 30. listopada 2026. do 14:00 sati.

VII. DODATNE INFORMACIJE
Sve dodatne informacije mogu se dobiti u Jedinstvenom upravnom odjelu Općine Kaštelir-Labinci-Castelliere-S. Domenica, radnim danom od 8:00 do 14:00 sati, osobno ili putem e-maila: pisarna@kastelir-labinci.hr.
 
KLASA: 334-01/26-01/02
URBROJ: 2163-21-02-26-2
U Kašteliru-Castelliere, 13. listopada 2026.
Općina Kaštelir-Labinci-Castelliere-S. Domenica
Općinski načelnik
Đulijano Petrović, v.r.

